મુલુંડ-ઈસ્ટમાં શ્રી સાંઈ માર્ગના કૉર્નરની એકદમ સામે આવેલા જૈન દેરાસરની બહાર પીપળાના વૃક્ષ નીચે ભગવાનની ખંડિત મૂર્તિઓ તેમ જ તસવીરો મૂકી દેવામાં આવી છે, જેને કારણે મૂર્તિઓ અને તસવીરો ત્યાંથી પસાર થતા રાહદારીઓના પગમાં આવે છે અને અપમાનિત થાય છે. આ મૂર્તિઓનું વિસર્જન કરવામાં આવી રહ્યું નથી અને ગમેતેમ તરછોડી દેવામાં આવી હોવાથી ભક્તોની શ્રદ્ધાને ઠેસ પહોંચે છે તેમ જ લાગણી પણ દુભાય છે.